Tartalom

# Szakaszok használata

A szakaszok névvel ellátott szövegblokkok, amelyek olyan képeket vagy objektumokat tartalmaznak, amelyeket számos módon használhat:

- A szöveg szerkesztés elleni védelméhez.

- Szöveg megjelenítéséhez vagy eltüntetéséhez.

- Más LibreOffice-dokumentumok szövegének vagy képeinek újrahasznosításához.

- Olyan szövegszakaszok beszúrásához, amelyek az aktuális oldalstílustól eltérő hasábelrendezést használnak.

Egy szakasz legalább egy bekezdésből áll. Amikor kijelöl egy szöveget, és egy szakaszt hoz létre, a szöveg végére automatikusan egy bekezdéstörés kerül beszúrásra.

Szakaszokat beszúrhat egy szöveges dokumentumból, vagy egy teljes szöveges dokumentumot beszúrhat egy szakaszként egy másik szöveges dokumentumba. Egy szöveges dokumentum szakaszait hivatkozásként is beszúrhatja egy másik szöveges dokumentumba vagy akár ugyanabba a dokumentumba.

Egy új bekezdés közvetlenül a szakasz elé vagy mögé való beszúrásához kattintson a szakasz elé vagy mögé, majd nyomja meg az OptionAlt+Enter billentyűkombinációt.

## Szakaszok és hasábok

Szakaszokat egy létező szakaszba is beszúrhat. Például egy két hasábot tartalmazó szakaszt beszúrhat egy egyetlen hasábot tartalmazó szakaszba.

Egy szakaszelrendezés, például a hasábok adott száma, elsőbbséget élvez egy oldalstílusban megadott oldalelrendezésnél.

Kapcsolódó témakörök

Szakaszok beszúrása

Szakaszok szerkesztése

DDE

Támogasson minket!